**Fodervejledning til hvalpe**Udarbejdet i samarbejde med   
dyrlæge Anett Weber  
Gartnervej 21 A  
3060 Espergærde  
Tlf.: 2070 8354

Som hovedregel skal hvalpen have 10% af sin legemsvægt  
men  
se på hvalpen. Læg til/skær fra, alt efter hvorledes den er i huld.

Der fodres 2-3 gange daglig.

**Foderplan:**

3 x ugentlig: råfoder med valsede ben & brusk

2 x ugentlig: kallun

2 x ugentlig: råfoder med diverse kød samt indmad (hjerte/lever)

Ekstra ben i passende størrelse (f.eks. kyllingehalse, strubehoveder og lammebisken – men tilpas især det sidste efter   
 fodermængden)  
Vitamin tilskud  
God olie  
Æg (æggehvider): højst 2 om ugen (se nedenstående\*)

Ekstra kalk er ikke nødvendig, da hvalpen får dækket behovet via foderet med ben & brusk

Hvalpe, der får ovennævnte foder, får også i højere grad tilfredsstillet deres behov for at tygge, hvilket kan være en stor hjælp til bevaring af møbler, morgensko osv osv !

**NB!!** HUSK at variere kosten og anvende kød fra mindst 4 forskellige dyrearter.

Ligeledes, at der skal være fokus på hundens afføring, således at diarre og forstoppelse undgås. Mange forstoppelser opstår, fordi ejeren ikke reagerer og giver hunden benholdige produkter eller kødben, selvom afføringen er stenhård.   
Hård afføring afhjælpes godt ved at give indmad.

***Er æggeblomme godt for hundens hud og pels?*** *Hundens tarmbakterier er i stand til at producere* [*biotin*](http://www.hundeleksikon.dk/foderindhold.html#vitb)*, der hører til blandt B-vitaminerne.   
Biotin findes dog også i f.eks. ølgær og æggeblomme. Biotin er et vandopløseligt vitamin. Biotin blev tidligere kaldt "vitamin H" eller "coenzym R". Biotin spiller en vigtig rolle for omsætningen af visse kulhydrater, proteiner og fedt, ligesom det sikrer en sund hud og pels og et sundt nervesystem.  
Mange hundeejere ynder at give hunden en rå æggeblomme i maden. Rå æggeblomme indeholder biotin,* ***mens rå æggehvide indeholder anti-vitaminet avidin. Et anti-vitamin er et stof der binder et vitamin, så dette bliver uvirksomt***. *Avidin bindes i mavetarmkanalen til biotin, så dette ikke kan virke som vitamin.   
Det er derfor vigtigt, at der kun gives 2 hele æg pr uge – alternativt at man kun benytter den rå æggeblomme.*